wickkiey/tamil-wikipedia-markdown huggingface dataset:
# மொலாய்க் காடு

**மொலாய் காடு** என்பது இந்தியாவின் அசாம் மாநிலத்தின், ஜோர்ஹாட் மாவட்டத்தில், கோகிலாமுக் அருகே உள்ள பிரம்மபுத்ரா ஆற்றில் மஜூலி தீவில் உள்ள ஒரு காடு ஆகும்.  

## வரலாறு
இந்தியச்சுற்றுச்சூழல் ஆர்வலரும் வனத்துறை ஊழியருமான ஜாதவ் பயேங்கின் செல்லப்பெயரான மொலாய் என்ற பெயர் இந்த காட்டுக்கு சூட்டப்பட்டது.  

1980 ஆம் ஆண்டில் அசாமில் உள்ள ஜோர்ஹாட் மாவட்டத்தில் கோலாகாட் மாவட்டத்தின் கோகிலமுக் இடத்துக்கு அருகில் 200 ஹெக்டேர் மணல் படுகையில் அரசாங்கத்தின் 'சமூககாடுகள் வளர்ப்பு' திட்டத்தின் படி வனத்துறையினர், மற்றும் தொழிலாளர்களும் இணைந்து மரக் கன்றுகளை நடும் திட்டம் தொடங்கப்பட்டது, 1983 ஆம் ஆண்டு இப்பணி கைவிடப்பட்ட பின்னர் வனத்துறையினரும், மற்றவர்களும் இதனை அப்படியே மறந்துவிட்டனர்., பணி முடிந்ததும் மற்றவர்கள் சென்று விட இவர் மட்டும் மர கன்றுகளைப் பராமரித்து அங்கேயே தங்கிக்கொள்ள அனுமதி கேட்டு அங்கேயே தங்கி விட்டார். சுமார் 30 ஆண்டுகளாக சாதவ் பயேங்கால் தன்னந்தனியாக இக்காடு பராமரிக்கப்பட்டது. அவர் பராமரித்த இந்தக் காடு இப்போது சுமார் 1,360 ஏக்கர் / 550 ஹெக்டேர் பரப்பளவை உள்ளடக்கியதாகப் பரந்து நிற்கிறது. பயேங் பிரம்மபுத்ரா ஆற்றில் மஜூலி தீவின் ஒரு மணல் படுகையில் மரங்களை நட்டு வளர்த்தார், இறுதியில் இன்று அது மிகப்பெரிய ஒரு வனப்பகுதியாக மாறியுள்ளது.  

மொலாய் காட்டில் இப்போது வங்காள புலிகள், இந்திய காண்டாமிருகம், 100 க்கும் மேற்பட்ட மான் மற்றும் முயல்கள் குரங்குகள் மற்றும் பல வகையான பறவைகள் உள்ளன, இதில் ஏராளமான கழுகுகள் உள்ளன .  

ஒவ்வொரு ஆண்டும் சுமார் 100 யானைகளை<nowiki/>க் கொண்ட ஒரு யானைக் கூட்டம் வழக்கமாக இந்த மொலாய்க் காடுகளுக்குச் சென்று பொதுவாக ஆறு மாதங்கள் வரை தங்கியிருக்கும். அவை காட்டில் 10 கன்றுகளை பெற்றெடுத்துள்ளன. என்ற ஆவணப்படம் ஜவஹர்லால் நேரு பல்கலைக்கழகத்தில் திரையிடப்பட்டது. பயேங்கின் வீட்டிற்கு அருகில் வசித்து வரும் ஜித்து கலிதாவும் தனது ஆவணப்படத்தின் மூலம் பயேங்கின் வன வாழ்க்கையைப் பற்றி ஆவணம் செய்ததின் மூலம் பயேங்கிற்கு வாழ்வில் ஓர் அங்கீகாரத்தை அளித்துள்ளார். இந்திய ஆவணப்படத் தயாரிப்பாளர் ஆர்த்தி ஸ்ரீவாஸ்தவா இயக்கிய ஆவணப்படம் மற்றும் வில்லியம் டக்ளஸ் மெக்மாஸ்டர் என்பவரின் 2013ஆம் ஆண்டு திரைப்பட ஆவணப்படமான *ஃபாரஸ்ட் மேன்* 2013 ஆம் ஆண்டு *ஃபாரெஸ்டிங் லைஃப்* 2013 ஆம் ஆண்டின் தொடக்கத்தில் இந்த ஆவணப்படத்தின் பிந்தைய தயாரிப்புக்காக கிக்ஸ்டார்ட்டர் பிரச்சாரத்தில் மக்கள் 8,327 அமெரிக்க டாலர்களை ஒப்படைத்தனர். இப்படம் 2014 கேன்ஸ் திரைப்பட விழாவில் திரையிட்டுக் காட்டப்பட்டது.
# ஈரல் புழு

நீளமுடையது)|]]  

**ஈரல் புழு** (*Liver fluke*) என்பது முக்கியமாகச் செம்மறி ஆடுகளின் ஈரலில் அழுகல் அல்லது நீர்க்கோவை என்னும் நோயை உண்டாக்கும் ஒட்டுண்ணிப்புழு ஆகும். இது மாடு, வெள்ளாடு, பன்றி, நாய், குதிரை முதலிய கால்நடைகளுக்கும் மனிதனுக்கும் கூட இந்த நோயை உண்டாக்கும். இந்தப் புழுவில் பல இனங்களுண்டு.பொதுவாக நீரில் வாழும் இயல்புடையன. அவற்றில் லெல்லாம் டைஸ்டோமம் ஹிப்பாட்டிக்கம் என்பது மிகவும் நன்றாகத் தெரிந்த இனம். இந்த தட்டையான புழு. துளசியிலையைப் போன்ற வடிவுள்ளது. ஒன்னேகால் அங்குல நீளமும் அரை அங்குல அகலமும் இருக்கும். இது இறைச்சி தொழிலில் நட்டம் ஏற்படுத்துவதைக் கண்டறிந்துள்ளனர்.  

## வளரியல்பு
இது வட்டுப்போன்ற இரண்டு உறிஞ்சிகளின் உதவியால் செம்மறி ஆட்டின் பித்தநாளத்தினுள்ளே ஒட்டிக் கொண்டு வாழும். இந்த உறிஞ்சிகளில் ஒன்று இதன் உடலின் முன் முனையிலிருக்கும்; புழுவின் வாய் இந்த உறிஞ்சியின் நடுவில் அமைந்திருக்கும். மற்றொன்று இதற்குச் சற்றுப் பின்னே உடம்பின் நடுக்கீழ்க் கோட்டிலே இருக்கும். வாய்க்குப் பின்னால் உடம்பின் கீழ்ப் பாகத்தில் ஒரு சிறிய தொளை உண்டு. அது பிறப்புறுப் பின்வாயில், அந்த வாயில் வழியாக ஏறக்குறைய 40,000 முட்டைகள் வெளிவரும். இம்முட்டைகள் பித்தம் ஓடி வரும்போது அதனோடு கலந்து ஆட்டின் குடலுக்குள் வரும். பிறகு பிழுக்கையோடு வெளியே வரும். பிழுக்கை ஈரமான அல்லது சதுப்பான இடத்தில் விழுமானால், புழுவின் முட்டை 9 நாள் பொறுத்து <math>1/25</math>அங்குல நீளமுள்ள இளம் உயிரியாகப் பொரிக்கும். இந்த இளம் உயிரி அந்த இடத்திலுள்ள நீரில் நீந்திக்கொண்டிருக்கும். இதற்கு அப்போது முட்டையிலிருந்து கிடைத்த உணவே போதும். வேறு உணவு வேண்டியதில்லை. அதற்கு வாயும் இல்லை. ஆனால் அது 24 மணி நேரமே அவ்வாறு உயிருடனிருக்க முடியும். பிறகு இறந்துவிடும். இதற்குள் அது நீரில் வாழும் *பிளனார்பிஸ் வைவிபேரா* என்னும் இனத்தைச் சேர்ந்த ஒரு நத்தையை எதிர்ப்படுமானால், அதன் உட லுக்குள்ளே தொளைத்துக் கொண்டுபோய் வளர்ந்து, அங்கு ஒரு பைபோன்ற கூடு ஆகிவிடும். ஒவ்வொரு கூட்டுக்குள்ளும் லார்வாவின் திசுக்கள் 5-8 சிறிய தண்டு போன்ற உயிர்களாக மாற்றியமைக்கப்படும். அந்தத் தண்டு போன்ற உயிர்களை *ரெடியா* என்பார்கள்.  

ரெடியாக்கள் கூட்டைவிட்டு, நத்தையின் ஈரலுக்குள் தொளைத்துக்கொண்டு போகும். அங்கு அவை வளர்ச்சி யடைந்து , 1.5 அங்குல நீளமாகும். நாளடைவில், அதாவது நத்தையுடலில் புகுந்த 41 முதல் 7 வாரத்தில், ரெடியாவின் உடலுக்குள் தலைப் பிரட்டை போன்ற லார்வாக்கள் உண்டாகும். அவற்றின் உடல் வட்டமாகவும், தட்டையாகவும், நீண்டவாலுடன் கூடியதாகவும் இருக்கும். ஒவ்வொரு ரெடியாவிலிருந்தும், இப்படிப்பட்ட தலைப்பிரட்டை போன்ற லார்வாக்கள் பல வெடித்துப் புறப்பட்டு, நத்தையுடலைத் தொளைத்துக்கொண்டு வெளியே வந்து, நீரில் நீந்தித் திரியும். இரண்டு மணி நேரத்தில் அவை புல்லின்மேலே ஊர்ந்து சென்று இலை நுனியை அடையும். அங்கு வால் மறைந்து விடும்.  

இளம்புழுக்கள் சிறு கூடுகளாக ஆகி, இலையின் நுனியில் ஒட்டிக்கொண்டிருக்கும். ஈரம் இருக்குமானால் இக் கூடுகள் 6 மாதத்துக்கு மேல் உயிருள்ளவையாக இருக்கும். இங்கு வந்து மேயும் ஆடு புல்லைத் தின்னும் போது இக்கூடுகள் ஆட்டின் இரைப்பைக்கு வந்து சேரும். ஆடுகளில் குடலிள் உள்ள நொதிகள் இக்கூட்டின் மேலுரையினை கரைப்பதால், உள்ளிருந்து இளைய ஈரல் புழு வெளியேறும். இப்புழு மெல்ல ஊர்ந்து பித்த நாளத்தினுள் நுழைந்து, அதன் வழியாக ஈரலை அடையும். அல்லது இரத்தத்தின் வழியாகவும் ஈரலை வந்து சேரும். ஒவ்வோர் ஆட்டின் ஈரலிலும், பித்த நாளத்திலும் சுமார் 200 இளம்புழுக்கள் வரை காணப்படலாம். ஒவ்வொரு புழுவின் உடலினுள்ளும் ஆண், பெண் இனப்பெருக்க உறுப்புக்கள் இரண்டும் வளரும்.
# பாதரச(II) ஆக்சைடு



**பாதரச(II) ஆக்சைடு** *(Mercury(II) oxide)* என்பது HgO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மெர்க்குரிக் ஆக்சைடு அல்லது மெர்க்குரி ஆக்சைடு என்ற பெயர்களாலும் இது அழைக்கப்படுகிறது. சிவப்பு அல்லது ஆரஞ்சு நிறத்தில் இது காணப்படுகிறது. அறை வெப்ப நிலை மற்றும் அழுத்தத்தில் பாதரச(II) ஆக்சைடு ஒரு திண்மமாகும். மண்ட்ராய்டைட்டு கனிமமாக இது மிகவும் அரிதாக பூமியில் கிடைக்கும்.  
## வரலாறு
1774 ஆம் ஆண்டில் யோசப் பிரீசுட்லி மெர்குரிக் ஆக்சைடை வெப்பப்படுத்துவதன் மூலம் ஆக்சிஜன் வெளியிடப்பட்டதைக் கண்டுபிடித்தார், இருப்பினும் அவர் அந்த வாயுவை ஆக்சினாக அடையாளம் காணவில்லை. மாறாக, பிரீசுட்லி இவ்வாயுவை காற்றேறிய எரிபொருள் என்று அழைத்தார், அதுவே அவர் பணிபுரிந்த அந்த நேரத்தில் கிடைத்த முன்னுதாரணம் ஆகும் .  

## தயாரிப்பு

பாதரசத்தை தோராயமாக 350 பாகை செல்சியசு வெப்பநிலையில் ஆக்சிசனுடன் சேர்த்து எரித்து சிவப்பு நிற பாதரச(II) ஆக்சைடு தயாரிக்கப்படுகிறது. அல்லது பாதரச(II) நைட்ரேட்டை வெப்பச் சிதைவுக்கு உட்படுத்தியும் இதை தயாரிக்கலாம் . துகள்களின் அளவைப் பொறுத்துதான் இந்த நிற வேறுபாடு நிகழ்கிறது. இரு வண்ண பாதரச(II) ஆக்சைடுகளும் நேர்க்கோட்டு O-Hg-O என்ற ஒரே கட்டமைப்பில் கோணல் மாணலான சங்கிலியுடன் இணைக்கப்பட்டுள்ளன. Hg-O-Hg பிணைப்புகளுக்கு இடையேயான கோண அளவு 108°.ஆகும்ref name = "Greenwood"/>.  

## கட்டமைப்பு

வளிமண்டல அழுத்தத்தில் பாதரச(II) ஆக்சைடு இரண்டு படிக வடிவங்களில் காணப்படுகிறது, இதில் மண்டிராய்டைட்டு செஞ்சாய்சதுர 2/m 2/m 2/m, Pnma கட்டமைப்பில் காணப்படுகிறது. அறுகோண , hP6, P3221 கட்டமைப்பில் காணப்படும் சல்பைடு கனிமத்தை ஒத்த சின்னபார் இரண்டாவது வகையாகும். இரண்டுமே Hg-O சங்கிலியால் அடையாளப்படுத்தப்படுகின்றன 10 கிகாபைட்டுக்கு மேலான அழுத்தத்தில் இவ்விரண்டு கட்டமைப்புகளும் நாற்கோண வடிவத்திற்கு மாற்றமடைகின்றன.  

## உடல்நலம்

மெர்குரி ஆக்சைடு மிகவும் நச்சுத்தன்மையுள்ள ஒரு பொருளாகும். அதன் தூசுப் படலத்தை உள்ளிழுப்பதன் மூலமும் தோல் வழியாகவும், உட்கொள்வதன் மூலமும் உடலிலும் உறிஞ்சப்படுகிறது.  
இந்த வேதிப்பொருள் கண்கள், தோல் மற்றும் சுவாசக்குழாய் போன்ற உறுப்புகளை எரிச்சலூட்டுகிறது. இது சிறுநீரகங்களில் பாதிப்புகளை ஏற்படுத்தவும் கூடும். இதன் விளைவாக சிறுநீரகக் கோளாறு ஏற்படுகிறது. மனிதர்களுக்கு முக்கியமான உணவுச் சங்கிலியில், குறிப்பாக நீர்வாழ் உயிரினங்களில், உயிரியற் சேர்க்கை நடைபெறுகிறது. இந்த வேதிப்பொருளை ஐரோப்பிய ஒன்றியம் ஒரு பூச்சிக்கொல்லியாக தடைசெய்துள்ளது .  
20&nbsp;°C வெப்பநிலையில் மெர்க்குரி ஆக்சைடின் ஆவியாதல் மிகக் குறைவு. ஒளியின் வெளிப்பாடு அல்லது 500 செல்சியசு வெப்பநிலைக்கு மேல் வெப்ப்ப்படுத்தினால் HgO சிதைக்கிறது. இந்த வெப்பத்தால் அதிக நச்சுத்தன்மை கொண்ட பாதரச புகை மற்றும் ஆக்சிசன் வாயுக்கள் உருவாகின்றன. இதனால் தீ பிடிக்கும் ஆபத்தும் அதிகரிக்கிறது. பாதரச(II) ஆக்சைடு ஒடுக்கும் முகவர்களான குளோரின், ஐதரசன் பெராக்சைடு, சுடுபடுத்தும்பொது மக்னீசியம், டைகந்தக டைகுளோரைடு மற்றும் ஐதரசன் டிரைசல்பைடு போன்றவற்ருடன் தீவிரமாக வினைபுரிகிறது. கந்தகம், பாசுபரசு போன்ற தனிமங்களுடன் வினைபுரியும்போது அதிர்ச்சி உணரும் சேர்மங்கள் உருவாகின்றன  

.
# புதிய அமரம்பலம் வனவிலங்குக் காப்பகம்

**புதிய அமரம்பலம் வனவிலங்கு சரணாலயம்** எனப்படும் புதிய அமரம்பலம் வனக்காப்பகம் தென்னிந்தியாவின் மேற்கு தொடர்ச்சி மலையில் கேரளா மாநிலத்தின் மலப்புறம் மாவட்டத்தில் அமைந்துள்ள ஒரு வனவிலங்கு சரணாலயம் ஆகும்.. இது தெற்கே பாலக்காடு மாவட்டத்தின் அமைதிப்பள்ளத்தாக்கு தேசியப் பூங்கா மற்றும் வடக்கே தமிழ்நாட்டின் நீலகிரி மாவட்டத்தில் உள்ள நடுகனி வரை நீண்டுள்ளது .  
'', எனப்படும் நீலகிரி வரையாடு, மூணார் ]]  
எனப்படும் சோலைமந்தி'' ]]  

## நிலவியல்
அமரம்ப்பலம் காப்பகம் பரப்பளவு கொண்டது. புதிய அமரம்பலம் வனவிலங்கு சரணாலயம் தென்னிந்தியாவில் கேரளாவின் மிகப்பெரிய வனவிலங்கு சரணாலயமாகும். இது முதல் வரை மிக அதிகமான உயரத்தைக் கொண்டது, பாதுகாக்கப்பட்ட இதன் வனப்பகுதியானது, அதிக மழை மற்றும் அடர்த்தியான வனப்பகுதியுடன் இணைக்கப்பட்டுள்ளது. அமரம்பலம் காப்பகமானது அமைதிப்பள்ளத்தாக்கு தேசிய பூங்காவிடன் தொடந்து நீலகிரி உயிர்க்கோளக் காப்பக<nowiki/>ம் ஆகியவற்றால் உருவான ஒரு பகுதியாகும்.  

## பறவைகள் சரணாலயம்
இந்திய பறவை பாதுகாப்பு வலையமைப்பு (ஐபிசிஎன்) நிலம்பூர் மற்றும் அமரம்பலம் காடுகளில் இருந்து 212 வகையான பறவைகளை அடையாளம் கண்டுள்ளது. அமரம்பலம் காப்பகமானது மேற்குத் தொடர்ச்சி மலையின் முக்கியமான பறவை பகுதி (ஐபிஎஸ்) என வகைப்படுத்தப்பட்டுள்ளது, அங்கு 16 வரையறுக்கப்பட்ட இனங்கள் அடையாளம் காணப்பட்டுள்ளன; அமரம்பலத்தில் எட்டு இனங்கள் காணப்பட்டுள்ளன. வரையறுக்கப்பட்ட இனங்கள் தவிர ஒரு மிகவும் அழிவாய்ப்புள்ள இனமும் இரண்டு பாதிக்கப்படக்கூடிய இனங்களும் உள்ளன. 2001 ஆம் ஆண்டில் தேசியப் பறவைகள் கழகம் இந்தியாவின் அச்சுறுத்தப்பட்ட 52 இனங்களை (என்.டி.எஸ்) அடையாளம் கண்டுள்ளது. என்.டி.எஸ் பறவை இனங்கள் மூன்று முக்கியப் பறவைப் பகுதியில் காணப்படுகின்றன, ஆனால் விரிவான ஆய்வுகள் நடத்தப்பட்டால் இன்னும் அதிகமான இனங்கள் காணப்படலாம்.  

தேசியப் பறவைகள் கழகம் வகைப்படுத்திய, அமரம்பலம் காப்பகம் இந்திய தீபகற்ப வெப்பமண்டல ஈரப்பதத்தில் உள்ளது (பயோம் -10): 15 பறவை இனங்கள் வழக்கமான உயிர்க்கூட்டமாக வாழும் சுற்றுச் சூழலில் வாழ்பவை என அடையாளம் காணப்பட்டுள்ளன, இந்த இனத்தில் 12 இனங்கள் அமரம்பலத்தில் காணப்படுகின்றன. 2003 ஆம் ஆண்டில், கேரள வேளாண் பல்கலைக்கழகத்தின் பேராசிரியர் பி.ஓ.நாமர், இங்கு 11 வகையான மரங்கொத்தி<nowiki/>கள், 11 வகையான ஈப்பிடிப்பான்<nowiki/>கள் ஒன்பது வகையான காட்டுச் சிலம்பன், ஏழு வகையான செங்குதக் கொண்டைக்குருவி எனப்படும் கொண்டைக்குருவிகள் மற்றும் மூன்று வகையான குக்குறுவான் குருவிகள் ஆகியவற்றைக் கண்டதாகக் கூறப்படுகிறது. முக்கியப் பறவை வாழ்விடங்கள் அமைப்பு (IBA) 2004 இல் எடுத்த கணக்கெடுப்பின்படி 10 இனங்கள் மிகவும் அழிவாய்ப்புள்ள இனங்களின் பட்டியலில் இருந்து குறைந்த அழிவாய்ப்புள்ள இனங்களின் பட்டியலுக்கு மாறியுள்ளன. சிறுத்த பெருநாரை, வெண்முதுகுக் கழுகு, நீலகிரி கருப்புப் புறா, நீலப் பைங்கிளி, வெண்வயிற்று வால் காக்கை, மலபார் சாம்பல் இருவாச்சி, சாம்பல்தலைச் சின்னான், வெள்ளை வயிற்று நீல ஈப்பிடிப்பான், கருந்தலைச் சிலம்பன், கதிர்க்குருவி ஆகிய பறவைச் சமூகம் சமநிலையைக் காட்டியது. நவம்பர் மாதம் பெறப்பட்ட தரவுகளில் அதிகபட்ச இனங்கள் செழுமையாக இருந்தன. மற்றும் மிக உயர்ந்த பன்முகத்தன்மைக் குறியீடு ஏப்ரல் மாதத்தில் பதிவு செய்யப்பட்டது.  

## மேற்குத் தொடர்ச்சி மலையின் உள்ளூர் விலங்கினங்கள்
2000 ஆம் ஆண்டு நிலவரப்படி, அமரம்பலம் மேற்குத் தொடர்ச்சி மலையில் காணப்படும் கிட்டத்தட்ட அனைத்து பாலூட்டிகளையும் உள்ளடக்கியது: 25 பாலூட்டிகள், இதில் உள்ளூர் மற்றும் அழிவாய்ப்புள்ள சோலைமந்தி மற்றும் நீலகிரி வரையாடு ஆகியவையும் இதில் அடங்கும்.
# மாநில இடைத்தேர்தல்கள், 2019 அக்டோபர்


**மாநில இடைத்தேர்தல்கள் 2019** அக்டோபர் அன்று தமிழ்நாடு- 2, கேரளா- 5, , தெலுங்கானா-1, அசாம்-4, இமாச்சல் பிரதேசம்-2, மத்திய பிரதேசம்-1, ஒடியா-1, சிக்கிம்-3, பஞ்சாப்-4, உத்திர பிரதேசம்-11, பீகார்-5, சத்தீசுகர்-1, மேகாலயா-1, அருணாச்சல பிரதேசம்-1, குசராத்-6, இராசசுத்தான் -2ஆகிய மாநிலங்களுக்கும் புதுச்சேரி ஒன்றியப்பகுதிக்கும் என 51 தொகுதிகளுக்கு இடைத்தேர்தல் நடந்தது.  

இதனுடன் அரயானா, மகாராட்டிரா மாநிலங்களுக்கு சட்டமன்ற தேர்தல் நடந்தது.  

பீகார், மராட்டியத்தில் தலா ஓர் மக்களவைத்தொகுதிக்கான இடைத்தேர்தல் நடந்தது.  

அக்டோபர் 24 அன்று வாக்கு எண்ணிக்கை நடந்தது.  
## தமிழ்நாடு
**நாங்குனேரி** சட்டமன்ற தொகுதி முடிவு  
| **அதிமுக** | நாராயணன் | 95377 | 55.88 |  |
| --- | --- | --- | --- | --- |
| காங்கிரசு | மனோகரன் | 61932 | 36.29 |  |
| நாம் தமிழர் | ராச நாராயணன் | 3494 | 2.05 |  |
| கட்சி சாராதவர் | அரி நாடார் | 4243 | 2.49 | } |

சட்டமன்ற தொகுதி - **விக்கிரவாண்டி**  
| **அதிமுக** | முத்தமிழ் செல்வன் | 113766 | 60.29 |  |
| --- | --- | --- | --- | --- |
| திமுக | புகழேந்தி | 68842 | 36.48 |  |
| நாம் தமிழர் | கந்தசாமி | 2921 | 1.55 | } |

## புதுச்சேரி
**காமராசு நகர்** தொகுதி  
| என் ஆர் காங்கிரசு | புவனேசுவரன் | 7612 | 31.31 |  |
| --- | --- | --- | --- | --- |
| காங்கிரசு | இச்சான் குமார் | 14782 | 60.81 |  |
| நாம் தமிழர் | பிரவீனா | 620 | 2.55 | } |

## கேரளா
**வட்டியூர்காவு**  
| மார்க்சிய பொதுவுடமை | வி. ஆர். பிரசாத் | 54830 | 44.25 |  |
| --- | --- | --- | --- | --- |
| காங்கிரசு | மோகன் குமார் | 40365 | 32.58 |  |
| பாசக | எசு. சுரேசு | 27453 | 22.16 | } |

**மஞ்சேசுவர்**  
| இந்திய யூனியன் முசுலிம் லீக் | எம். சி. கமருதீன் | 65407 | 40.199 |  |
| --- | --- | --- | --- | --- |
| மார்க்சிய பொதுவுடமை | எம். சங்கர ராய் மாசுடர் | 38233 | 23.49 |  |
| பாசக | ரவீசு தந்திரி குண்டுர் | 57484 | 35.323 | } |

**எர்ணாகுளம்**  
| காங்கிரசு | வினோத் | 37891 | 42.13 |  |
| --- | --- | --- | --- | --- |
| கட்சு சாராதவர் | மனு ராய் | 34141 | 37.96 |  |
| பாசக | ராசகோபால் | 13351 | 14.85 | } |

**அரூர்**  
| மார்க்சிய பொதுவுடமை | மனு சி புலிகல் | 67277 | 43.54 |  |
| --- | --- | --- | --- | --- |
| காங்கிரசு | சாய்மோல் ஒசுமான் | 69536 | 44.88 |  |
| பாசக | பிரகாசு பாபு | 16289 | 10.54 | } |

**கோன்னி**  
| மார்க்சிய பொதுவுடமை | கே. யு. சிஇனேசு குமார் | 54099 | 38.96 |  |
| --- | --- | --- | --- | --- |
| காங்கிரசு | பி. மோகன்ராசு | 44146 | 31.79 |  |
| பாசக | கே. சுரேந்திரன் | 39786 | 28.65 | } |
# பொத்னியா வளைகுடா



**பொத்னியா வளைகுடா** (Gulf of Bothnia) என்பது, பால்ட்டிக் கடலின் வடக்கு அந்தலையில் உள்ள பகுதியாகும். இது பின்லாந்தின் மேற்குக் கரைக்கும் சுவீடனின் கிழக்குக் கரைக்கும் இடையில் அமைந்துள்ளது. இவ்வளைகுடாவுக்குத் தெற்கே ஆலந்துக் கடலுக்கும் தீவுக்கூடக் கடலுக்கும் இடையில் ஆலந்துத் தீவுகள் உள்ளன.  

## பெயர்
பொத்னியா என்னும் பெயர் *பொத்தின்விக்கென்* *(Bottenviken)* என்னும் சுவீடிய மொழிச் சொல்லிருந்து லத்தீன்மயமாக்கத்தின் மூலம் உருவானது. *பொத்தின்விக்கென்* என்பதில் உள்ள *பொத்தின்* *(botn)* பழைய நோர்சு மொழியில் "குடா" என்னும் பொருள் தரும் ஒரு சொல். அச்சொல்லிலுள்ள இரண்டாவது கூறான *விக்* *(vik)* என்பதும் அதே பொருள் கொண்டதே. பொத்னியாக் குடாவைக் குறித்த *ஹெல்சிங்யாபொத்தின்* *(Helsingjabotn)* என்னும் பழைய நோர்சு மொழிச் சொல்லில் *பொத்தின்* என்னும் கூறு காணப்பட்டது. *பொத்தின்*/*பொட்டென்* என்பது, ஆங்கில மொழியில் "கீழ்" எனப்பொருள்படும் *பொட்டம்* *(bottom)* என்பதுடன் ஒத்துப்போகின்றது. இச்சொல், வட ஐரோப்பாவில் தாழ்நிலங்களை உயர்நிலங்களிலிருந்து பிரித்துக்காட்டுவதற்கான பயன்பாடாக இருந்திருக்கலாம்.  

## புவியியல்
இந்த வளைகுடா 725 கி.மீ. (450 மைல்) நீளமும், 80 - 240 கி.மீ. (50 - 150 மைல்) அகலமும் சராசரியாக 60 மீ (200 அடி, 33 பாதம்) ஆழமும் கொண்டது. மிகக்கூடிய ஆழம் 295 மீ (965 அடி, 161 பாதம்). இதன் மேற்பரப்பளவு 117,000 கி.மீ.² (45,200 ச.மைல்). வடக்கு அந்தலைப் புள்ளி பொத்னியக் குடாவில் உள்ள தோரே (Töre) என்னும் இடத்தில் அமைந்துள்ளது. இதன் ஆள்கூறுகள் 65° 54'07" வ 22° 39'00 கி.  

இறுதிப் பனி யுகத்தில் கண்டப் பனியால் அழுத்தப்பட்டு 800 - 1000 மீ (2,600 - 3,300 அடி) கீழிறங்கிய பின்னர் தற்போது நிலம் உயர்ந்து வருவதால், பொத்னியாக் குடாவின் ஆழமும், பரப்பளவும் தொடர்ச்சியாகக் குறைந்து வருகின்றது. இந்த உயர்ச்சி நூறு ஆண்டுகளுக்கு 80 சமீ ஆக உள்ளது. சமநிலை ஏற்படுவதற்கு முன்னர் நிலம் மேலும் 100 - 125 மீ (300 - 400 அடி) உயரும் எனக் கணக்கிட்டுள்ளனர். சமநிலையை அண்மிக்கும்போது இந்த உயர்ச்சி வீதம் குறைந்து வருகின்றது. இங்கு தெற்கில் குவார்க்கின்னுக்கு அருகில் 0.4% ஆகவுள்ள உப்புத்தன்மை குடாவின் வடக்கு அந்தலையில் உப்புத்தன்மை 0.2% ஆகும். இதனால், பல ந்ன்னீர் மீன்வகைகள் இப்பகுதியில் வளர்கின்றன.  

## பொருளாதாரம்
பொத்னியா வளைகுடாவைச் சூழவுள்ள நிலப்பகுதி அடர்த்தியான காடுகளைக் கொண்டது. இங்கு மரங்களைத் தறித்து அரிவதற்காக வளைகுடாக் கரைக்கு அனுப்புகின்றனர். கரையோர நகரங்களுக்கு எண்ணெய் கொண்டு செல்வதற்கும், தாதுப் பொருட்களை, ராகே போன்ற இடங்களில் உள்ள உருக்கு (எஃகு) ஆலைகளுக்கு அனுப்புவதற்கும் பொத்னியா வளைகுடா முக்கியமானது. பன்னாட்டுப் போக்குவரத்து தொடர்பில் எடுத்துச் செல்லப்படும் சுமையின் அளவின் அடிப்படையில் வளைகுடாவின் பின்லாந்துப் பக்கத்தில் உள்ள மிகப்பெரிய துறைமுகங்கள் ரவுமா, கொக்கோலா, டோர்னியோ என்பவை. சுவீடன் பக்கத்தில் லுவேலா, இசுக்கெலெஃப்டியா, உமியா, சுண்ட்வால், யாவ்லே, ஆர்க்சம் போன்ற முக்கியத்துவம் வாய்ந்த துறைமுகங்கள் உள்ளன.
# மைசூர் வெற்றிலை


**மைசூர் வெற்றிலை** என்பது மைசூர் பகுதியிலும் மற்றும் அதன் சுற்றுபுறங்களிலும் வளர்க்கப்படுகின்ற, இதய வடிவிலான இலையாகும். இது புகையிலையோடும் அல்லது புகையிலை இல்லாமலும் நுகரப்படுகிறது. மங்களகரமான நிகழ்வுகளின்போது மரியாதையை வெளிப்படுத்தும் விதமாகவும், அடையாளமாகவும் வெற்றிலை இலைகளின் ஒரு அடுக்கு பாரம்பரியமாக வழங்கப்படுகிறது. அடுக்கி வைக்கப்பட்டுள்ள வெற்றிலைத்தொகுப்பின் மீது பாக்கும் வைக்கப்பட்டு திருமண விழாக்களின்போதும், பெரியவர்களின் ஆசீர்வாதத்தைப் பெறுவதற்காகவும் வழங்கப்படுகிறது.  

மைசூர் வெற்றிலை மற்ற வெற்றிலைகளிலிருந்து வேறுபட்ட தன்மையைக் கொண்டு அமைந்துள்ளது. இந்த வெற்றிலைகள் கொழுந்தாகவும், நல்ல சுவையுடனும் உள்ளன. அவை இந்திய அரசால் பாதுகாக்கப்பட்டு வருகின்றன.  
தயாரிக்கப் பயன்படுகின்றன]]  

## வரலாறு
இந்திய துணைக் கண்டத்தை பூர்வீகமாகக் கொண்ட பெருமையை உடைய வெற்றிலை என்ற இலையானது 5000 ஆண்டுகளாகப் பயன்படுத்தப்பட்டு வருகிறது. சுமார் 50 ஆண்டுகளுக்கு முன்பு, மைசூர் மகாராஜாவின் தோட்டங்களில் வெற்றிலை இலைகள் வளர்க்கப்பட்டன. பின்னர் பழைய அக்ரஹாராத்தில் உள்ள பூர்ணியா சவுல்ட்ரி என்னும் இடத்தில் தொடங்கி, மைசூரிலுள்ள மைசூர்-நஞ்சங்குட் சாலையை இணைக்கும் சந்திப்பானவித்யாரண்யபுரம் வரை 100 ஏக்கர் பரப்பளவு வரை விதைக்கப்பட்டன. தொடர்ந்து படிப்படியாக, மைசூரைச் சுற்றி சுமார் 500 ஏக்கர் நிலப்பரப்பிற்கு அது பரவ ஆரம்பித்தது. இந்த நீட்டிப்பில் தனித்துவமாக காலநிலை மற்றும் மண்ணின் தன்மையைக் குறிப்பிடலாம். அதன் காரணமாகவே இந்த வெற்றிலைகள் ஒரு தனித்துவமான சுவையைக் கொண்டுள்ளன. அது 'மைசூர் சிகுரேல்' (மைசூர் முளை இலை) என்ற பெயர் பெற்றது. இந்த வகை இலை மிகவும் கொழுந்தாகவும், சிறந்த சுவையினையும் கொண்டு அமைந்துள்ளது.  

## சாகுபடி மற்றும் தேவை
வெற்றிலைத் தாவரமானது ஒரு வெப்பமண்டலத்தைச் சேர்ந்த ஒரு தாவரமாகக் கருதப்படுகிறது. எனவே அது ஒழுங்காக வளர்வதற்கு ஒரு சூடான மற்றும் ஈரப்பதமான காலநிலை தேவைப்படுகிறது. 10 முதல் 40 டிகிரி வரையிலான வெப்பநிலையில் அது சிறப்பாக வளர்கிறது. வெப்பமான, ஈரப்பதமான காலநிலையுடன் மண்ணில் கருப்பு களிமண் இருப்பது மைசூர் வெற்றிலை இலைக்கு சிறப்புப் பண்புகளை அளிக்கிறது.  

## புவியியல் அறிகுறி
கர்நாடக அரசின் கீழ் உள்ள தோட்டக்கலை நிறுவனம் மைசூர் வெற்றிலையைப் பதிவு செய்ய முடிவெடுத்தது. அதற்காக இலைகளை 1999இன் காப்புரிமை, வடிவமைப்புகள் மற்றும் வர்த்தக முத்திரைகள் சட்டத்தின்படி , சென்னையிலுள்ள காப்புரிமைகள் கட்டுப்பாட்டாளர் அலுவலகத்திற்கு முன்மொழிந்துள்ளது. இதைச் செய்வதன்மூலமாக மைசூஎன்று விவசாயிகள் இந்த செய்யப்படுகிறது மைசூரில் உள்ள விவசாயிகள், மைசூர் வெற்றிலை என்ற அடையாளத்தைக் கொண்டு அதனைப் பிரத்தியேகமாக பயன்படுத்திக் கொள்ளும் உரிமையைப் பெறும் வாய்ப்பினைப் பெறுகின்றனர். இது மூன்று ஆண்டுகளுக்குப் பிறகு, 2005 இல் புவியியல் அடையாள நிலை இதற்கு வழங்கப்பட்டது.  

## சிறப்பு
கிட்டத்தட்ட 600 மில்லியன் மக்கள் உலகம் முழுவதும் பல வடிவங்களில் வெற்றிலையைப் பயன்படுத்திவருகின்றனர். வெற்றிலை அடங்கிய, நேர்த்தியாக உருவாக்கப்படுகின்ற, பான் காடப்பா என்பதை பெரும்பாலான இந்தியர்கள் அறிந்திருக்க வாய்ப்புள்ளது. அதிலுள்ள சில கலவைப்பொருள்கள் உடல் ஆரோக்கியத்திற்கு நல்லதல்ல. இருந்தாலும் வெற்றிலை எனப்படுகின்ற இலையில் கால்சியம், வைட்டமின் சி மற்றும் பி பிரிவு வைட்டமின் போன்றவை அடங்கியுள்ளன. பெரும்பாலும் திருமண விழாக்கள், சமயம் சார்ந்த நிகழ்வுகள், முறையான அழைப்புகள் போன்ற நிலைகளில் வெற்றிலை முக்கியமான இடத்தைப் பெறுகிறது.
# முன்னை

**முஞ்ஞை, முன்னை, மின்னை, பசுமுன்னை** (*Premna mollissima,* *the dusky fire brand mark*) என்பது Lamiaceae குடும்பத்தைச் சேர்ந்த ஒரு தாவரமாகும். இது 8 மீட்டர் வரை வளரக்கூடிய சிறிய மரமாகும் அல்லது புதர் ஆகும். இதன் இலைகளை முன்னைக் கீரை என்பர். இது இந்தியா, வங்காளதேசம் மற்றும் இலங்கையில் காணப்படுகிறது.  

## விளக்கம்
இது பூக்கும் இரு வித்திலைத் தாவரமாகும். இது ஒரு புதர்ச்செடி. சிறுமரமெனவும் கூறுவர் 20-25 அடி உயரம் (6-8 மீ) வரை பரவி வளரும். இம்மரத்தின் பட்டையானது சாம்பல் முதல் வெள்ளை நிறத்தில் இருக்கும். தனியிலை சிறியது முட்டைவடிவானது, இலை நுனி கூரியது, பளபளப்பானது, பசியது. இலையில் நுண்மயிர் இருக்கும். இலை வரம்பு நேரானது. இலை நரம்பு 4.3, 2. இலைக்காம்பு 0.5-1.5 அங்குலம் நீளமானது. காய்ந்த இலை கறுப்பு அல்லது நீல நிறமாக இருக்கும்.  
## மலர்
இதன் மலர்கள் பசுமை கலந்த வெண்மை நிறமானது மலரின் இதழ்கள் இரு பகுதியான உதடுகள் போன்றவை. மேற்புறம் 2 இதழ்களும் அடிப்புறம் 3 இதழ்களும் இணைந்தவ. இதன் புல்லி வட்டத்தில் ஐந்து புறவிதழ்கள் இரு பிளவானது. மேற்புறத்தில் இரு இதழ்களும் அடிப்புறத்தில் மூன்று இதழ்களும் இணைந்தவை. அல்லி வட்டமானது அடியில் அல்லியிதழ்கள் இணைந்து குழல்வடிவாயிருக்கும் ஐந்து சிறிய மடல்கள் இரு பிளப்பாக (2 + 3) இருக்கும். நுண்மயிர் உட்புறத்தில் அடர்ந்திருக்கும். மகரந்த வட்டத்தில் 4 தாதிழைகள்: 2 குட்டையாக இருக்கும். அகவிதழ்க்குழலின் அடியில் ஒட்டிக்கொண்டிருக்கும். தாதுப்பை முட்டைவடிவானது. சூலக வட்டத்தில் இரண்டு சூலிலைச் சூலகம். நான்கு சூல்கள் சூல்தண்டு நீளமானது. சூல்முடி இரு பிளவானது.  
## கனி
ட்ரூப் எ ன ப் ப டு ம் சதைக்கனி. புல்லியின் மேல் ஒட்டிக்கொண்டு இருக்கும். உருண்டையானது. கனியின் நடுவே உள்ள சதையுறை மெல்லியது: உள்ளுறை வலியது. ஒரே ஒரு பைரீன் எனப்படும் கனி உண்டாகும். உட்கூடு உடையது. விதை சற்று நீளமானது. விதையுறை மெல்லியது. விதையிலைகள் தட்டையாக இருக்கும் ஆல்புமின் இல்லை.  
## இந்தியாவில் காணப்படும் இடங்கள்
இத்தாவரமானது கருநாடகத்திலும், தென்னார்க்காடு முதல் திருநெல்வேலி வரையிலும், மேற்குக் கடல் ஓரமுள்ள கொச்சின் முதலிய இடங்களிலும் வளர்கிறது.  
## பயன்கள்
இது ஒரு நல்ல மருந்துச்செடி, ஒருவகையான மணம் இலைகளில் உண்டு. இதன் இலைகளை முன்னைக் கீரை என்று உணவாகக் கொள்ளப்படுகிறது. முன்னை இலைகளைப் பசும்பாலில் அரைத்து அமாவாசை நாள்களில் உட்கொண்டால், உடம்பின் மேல் உள்ள பலவகையான சரும நோய்களும் தீரும் என்பர்.  
## இலக்கிய்களில்
சங்க இலக்கியங்களுள் புறநானுற்றில் காணப்படும் முஞ்ஞை என்பது ஒரு புதர்ச்செடி இது. இந்த முஞ்ஞை புதர்ச் செடியைப் பற்றிப் புறநானுாற்றுப் பாடல்கள் மட்டும் கூறுகின்றன அவை பின்வருமாறு.  

*இடுமுள் படப்பை மறிமேய்ந்து ஒழிந்த*  

*குறுநறு முஞ்ஞைக் கொழுங்கண் குற்றடகு*  

*புன்புல வரகின் சொன்றியொடு பெறுஉம்* -புறநானூறு 197: 10-12  

*முன்றில் முஞ்ஞையொடு முசுண்டை பம்பி*  

*பக்தர் வேண்டாப் பலர் தூங்கு கீழல்* -புறநானூறு 3 20: 1-2  

*தாளிமுதல் டிேய சிறுகறு முஞ்ஞை*  

*முயல் வந்து கறிக்கும் முன்றில்*  

*சறுார் மன்னனைப் பாடினைசெலினே* -புறநானூறு.328:14-16  

இம்மூன்று புறநானூறு செய்யுள்களின் மூலம், இப்புதர்ச்செடியைப் பற்றி அறியக்கூடியனவானது; முசுண்டைக் கொடியும் இதனிற் படரும். அதனால் இது நல்ல நிழல் தரும்; இதனடியில் பலர் சேர்ந்து துயிலுதற்கும் உதவும்: இதன் இலைகள் சிறியன; ஒருவகையான நறுமணம் தருவன: இலைகளை ஆடும், முயலும் தின்பதுண்டு: ஆடு மேய்ந்தொழிந்த இவ்விலைகளை எளியோர் வரகரிசிச் சோற்றுடன் தின்பதுண்டு. இக்குறிப்புகளைத் தவிர வேறு யாதும் இச்செடியைப் பற்றி அறிய முடியவில்லை. குறிஞ்சிப் பாட்டில் முஞ்ஞை கூறப்படவில்லை.
# உதவி:ஆளுமைக் கட்டுப்பாடு



**Authority control** is a way of associating a unique identifier to articles on Wikipedia. This is useful to disambiguate different items with similar or identical headings, as well as establish a single standard title for an item that is commonly known by two or more titles. When used, authority control data links can be found near the bottom of Wikipedia pages, linking to bibliographical records on worldwide library catalogs. Authority control is often used on biographical articles because it is quite common for more than one person to share the same name. It is commonly used in other subject material, as well.  

Authority control enables researchers to search more easily for pertinent information on the subject of an article, without needing to disambiguate the subject manually. For example, authority control is used on music articles so that the information in the article can be easily cross-referenced with the popular MusicBrainz database. This enables many media applications to display information about an artist from the relevant Wikipedia article when one of their songs is played.  

More generally, அதிகாரக் கட்டுப்பாடு is a method of creating and maintaining index terms for bibliographical material in a library catalogue. The links produced by the authority control template on Wikipedia go to authority control data in worldwide library catalogues. As an example, the Wikipedia authority control information for அலெக்சாண்டர் கிரகாம் பெல் looks like this:  

WorldCat is a global cooperative union catalog which itemizes the collections of 72,000 libraries in 170 countries and territories. What follows are four authority control records: Virtual International Authority File (VIAF), the second is the Library of Congress Control Number (LCCN), then the International Standard Name Identifier (ISNI), and last the GND is the Integrated Authority File (in German).  

## Supported files

Supported authority files on the English Wikipedia include, among others:  

1. :en:Integrated Authority File (** or GND)
1. :en:Library of Congress Control Number (LCCN)
1. :en:Virtual International Authority File (VIAF)
1. :en:LIBRIS by the :en:National Library of Sweden (SELIBR)
1. Open Researcher and Contributor ID (ORCID)
1. Outdated: :en:Name Authority File (** or PND), now part of GND
1. Outdated: :en:Corporate Bodies Authority File (** or GKD), now part of GND
1. Outdated: :en:Subject Headings Authority File (** or SWD), now part of GND
# தி மிஸ்

**மைக்கேல் கிரிகோரி மிசானின்** (Michael Gregory Mizanin பிறப்பு: அக்டோபர் 8, 1980) ஒரு அமெரிக்க தொழில்முறை மல்யுத்த வீரர், நடிகர் மற்றும் ஊடக ஆளுமை. இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அங்கு இவர் தி மிஸ் என்ற மேடைப் பெயரில் ஸ்மாக்டவுன் நிகழ்ச்சியில் பங்குகொண்டுள்ளார்.  

மிசானின் முதலில் ஒரு மைய்மை தொலைக்காட்சி நிகழ்ச்சியில் பங்கேற்பாளராக ஈடுபட்டதன் மூலம் பரவலாக புகழ் பெற்றார். இவர் 2001 ஆம் ஆண்டில் எம்டிவியின் *தி ரியல் வேர்ல்ட்: பேக் டு நியூயார்க் நிகழ்ச்சியில்* பங்குபெற்றார். பின்னர் அதன் தொடரான *ரியல் வேர்ல்ட் / ரோட் ரூல்ஸ் சேலஞ்சில்* 2002 முதல் 2005 வரை கலந்துகொண்டார், அங்கு இவர் *தி கான்ட்லெட்* மற்றும் *தி இன்ஃபெர்னோவில்* இறுதிப் போட்டி வரை சென்றார்.  

மேலும், இவர்*நெட்வொர்க் ரியாலிட்டி ஸ்டார்ஸ் என்பதில்* இறுதிப் போட்டி வரை சென்றார். மேலும் 2006 ஆம் ஆண்டில் *ஃபியர் ஃபேக்டரின்* 3-பகுதி ரியாலிட்டி ஸ்டார்ஸ் நிகழ்ச்சியில் வாகையாளர் பட்டத்தின வென்றார். *டஃப் எனஃப்பின்* நான்காவது பருவத்தில் இரண்டாவது இடம் பெற்றார். பின்னர் உலக மற்போர் மகிழ்கலை நிறுவனத்துடன் தனது மற்போர் வாழ்க்கையினைத் தொடங்கினார். மிசானின் *திவா தேடல்*, *மொத்த திவாஸ்* மற்றும் *டஃப் எனஃப் ஆகிய நிகழ்ச்சிகளில்* தோன்றினார். அவரும் அவரது மனைவி மேரிஸும் 2018 ஆம் ஆண்டில் திரையிடப்பட்ட *மிஸ் & மிஸஸ்* என்ற தங்களது சொந்த தொலைக்காட்சி நிகழ்ச்சியில் நடித்தனர். டபிள்யு டபிள்யு இ படமனை நிறுவனம் தயாரித்த பல படங்களிலும் இவர் நடித்துள்ளார், *தி மரைன் 3: ஹோம்ஃபிரண்ட்*, *தி மரைன் 4: மூவிங் டார்கெட்* மற்றும் *தி மரைன் 5: போர்க்களத்தில்* ஜேக் கார்டர் கதாப்பத்திரத்தில் நடித்தார்.  

அதே போல் *கிறிஸ்மஸ் பவுண்டி* மற்றும் *சாண்டாவின் லிட்டில் ஹெல்பர் ஆகிய* படங்களிலும் நடித்தார். டீப் சவுத் மல்யுத்தம் மற்றும் ஓஹியோ பள்ளத்தாக்கு மல்யுத்தத்தில் பயிற்சி பெற்ற பின்னர், இவர் 2006 இல் உலக மற்போர் மகிழ்கலை நிறுவனத்தின் பிரதான வீரர்கள் பட்டியலில் இடம் பெற்றார். உலக மற்போர் மகிழ்கலை நிறுவனத்தில் இவர் இதுவரை மொத்தம் பதினெட்டு வாகையாளர் பட்டத்தினை வென்றுள்ளார். ஒரு முறை உலக மற்போர் மகிழ்கலை வாகையாளர் பட்டம், கண்டங்களுக்கிடையேயான வாகையாளர் பட்டத்தின எட்டு முறையும், யுனைடெட் ஸ்டேட்ஸ் வாகையாளர் பட்டத்தினை இரண்டு முறையும், மற்றும் ஏழு முறை இணை வாகையாளர் பட்டங்கள் போன்ற பட்டங்களைப் பெற்றுள்ளார். மேலும் 25 ஆவது டிரிபிள் கிரவுண் வாகையாளர் பட்டம், 14 ஆம் ஆண்டில் நடைபெற்ற கிராண்ஸ்லாம் பட்டம், 2010 ஆம் ஆண்டில் நடைபெற்ற மணி இன் தெ பேங்க் போன்ற போட்டிகளிலும் இவர் பட்டம் பெற்றுள்ளார்.  

## ஆரம்பகால வாழ்க்கை
மைக்கேல் கிரிகோரி மிசானின் அக்டோபர் 8, 1980 இல் ஓஹியோவின் பார்மாவில் பிறந்து வளர்ந்தார், இவரது பெற்றோர் விவாகரத்து பெற்றவர்கள். இவருக்கு மாற்றாந் தந்தையும் இரண்டு உடன்பிறப்புகளும் உள்ளனர். இவர் நார்மண்டி உயர்நிலைப் பள்ளியில் கல்வி பயின்றார் மற்றும் அங்கு கூடைப்பந்து அணியின் தலைவராக இருந்தார். இவர்நீச்சலிலும் பங்கேற்றார் பின்னர் இவர் மியாமி பல்கலைக்கழகத்தில் பயின்றார்
# பசுமை பட்டாசு

**பசுமை பட்டாசு** என்பது அறிவியல் மற்றும் தொழிலக ஆய்வு மன்றத்தின் கீழ் இயங்கும் நீரியின் (**NEERI**) கண்டுபிடிப்பு ஆகும். **நீரி** நிறுவனத்தின் பசுமைப் பட்டாசு காண்பதற்கு வழக்கமான பட்டாசு போலவே இருக்கும். பசுமை பட்டாசு வெடிக்கும்போது ஒலி அளவு சிவகாசி பட்டாசை விட குறைவாகவே இருப்பதால் ஒலியை மாசுபடுத்தாது. பசுமை பட்டாசுகள் தயாரிப்பது பற்றிய ஆய்வுகள் சனவரி 2019 முதல் நீரி அமைப்பு துவங்கியது.  

## பசுமை பட்டாசு எவ்வாறு இருக்கும்
- பசுமை பாட்டாசுகளும், சாதாரண பட்டாசுகளைப் போலவே இருக்கும். ஆனால் வெடிக்கும்போது எழுப்பும் ஒலி மாசு குறைவாக இருக்கும்.
- சாதாரணமான பட்டாசுகளுடன் ஒப்பிடும்போது பசுமை பட்டாசுகள், 40 முதல் 50% குறைவான நச்சு வாயுவை வெளியிடும்.
- பசுமை பட்டாசுகள், சாதாரண பட்டாசுகள் வெளியிடுவதை விட சுமார் 40-50% வரை வேதியியல் மாசு குறைவாகவே வெளியிடும். ஆனால், முற்றிலும் பாதுகாப்பானது என்றோ, பாதிப்பே ஏற்படுத்தாதவை என்றோ கூறிவிடமுடியாது.
- வழக்கமான பட்டாசுகளை வெடிக்கும்போது வெளியேறும் நைட்ரஜன் மற்றும் கந்தக வாயுக்களை எவ்வாறு குறைப்பது குறித்து ஆய்வுகள் மேற்கொண்டு வருகிறது நீரி அமைப்பு. .
- நைட்ரஜன் மற்றும் கந்தக வாயுக்கள் வெளியேறும். பசுமை பட்டாசுகளில் பயன்படுத்தப்படும் ரசாயனப் பொருட்கள் வழக்கமான பட்டாசுகளில் பயன்படுத்தப்படும் மூலப்பொருட்களில் இருந்து மாறுபட்டவை. அதற்கான புதிய ரசாயன சேர்க்கை சூத்திரத்தை 'நீரி' உருவாக்கியுள்ளது.

## பசுமை பட்டாசுகளில் வகைகள்
'நீரி' தயாரித்திருக்கும் சூத்திரத்தின்படி தயாரிக்கப்படும் பசுமை பட்டாசுகள், வெடித்த பிறகு நீராக மாறும் என்பதோடு, தீங்கு விளைவிக்கும் வாயுக்கள் அதிலேயே கரைந்துவிடும். பாரம்பரிய பட்டாசுகளில் இருந்து மாறுபட்ட பசுமை பட்டாசுகளை 'நீரி' நான்கு வைகைகளில் தயாரித்துள்ளது  
1. தண்ணீரை உருவாக்கும் பட்டாசுகள்: இந்த வகை பசுமை பட்டாசுகள் வெடித்த பிறகு கரியாக மாறாமல் நீர்த்துளிகளாக உருமாறிவிடும். அதில் சல்ஃபர் மற்றும் நைட்ரஜன் வாயுக்கள் கரைந்துவிடும். இந்த வகை பட்டாசுக்கு 'வாட்டர் ரிலீசர்' என்று 'நீரி' பெயரிட்டுள்ளது. மாசை குறைக்கும் முக்கியமான காரணியாக தண்ணீர் கருதப்படுகிறது.
1. கந்தக மற்றும் நைட்ரஜன் வாயுக்களை குறைவாக வெளியிடுகிறவை: இந்த வகை பசுமை பட்டாசுகளுக்கு STAR பசுமை பட்டாசு என்று'நீரி' பெயரிட்டுள்ளது. அதாவது Safe thermite cracker என்பதன் சுருக்கமாக STAR என்ற பெயர் வழங்கப்பட்டுள்ளது. இந்த வகை பட்டாசில், ஆக்சிஜனேற்றம் செய்யும் திறன் கொண்ட பொருட்கள் (Oxidizing Agent) பயன்படுத்தப்படுகிறது. இந்த வகை பசுமை பட்டாசுகளை வெடிக்கும்போது, கந்தகம் மற்றும் நைட்ரஜன் குறைந்த அளவில் உற்பத்தி செய்யப்படுகின்றன. இதற்கு சிறப்பு வகை வேதிப் பொருள் பயன்படுத்தப்படுகிறது
1. அலுமினியம் குறைவாக பயன்படுத்தப்படுகிறவை: சாதாரண பட்டாசுகளுடன் ஒப்பிடும்போது இந்த வகை பட்டாசில் 50 முதல் 60 சதவிகிதத்திற்கும் குறைவான அலுமினியம் பயன்படுத்தப்படுகிறது. எனவே இதற்கு SAFAL (Safe Minimal Aluminum) என்ற பெயரிடப்பட்டுள்ளது.
1. அரோமா பட்டாசு: இந்த வகை பட்டாசுகளை வெடிக்கும்போது தீங்கு விளைவிக்கும் வாயுக்கள் குறைவாக வெளியாவதோடு, நறுமணமும் வெளியாகும்.
# நீலச்சிட்டு


**நீலச்சிட்டு** (Indian blue robin) என்பது சிட்டுவகையைச் சேர்ந்த ஒரு பறவை ஆகும். இப்பறவை பழைய உலக ஈப்பிடிப்பான் குடும்பத்தைச் சார்ந்ததாகும். இப்பறவை இந்தியத்துணைக் கண்டத்தில் வங்கதேசம், பூட்டான், இந்தியா, நேபாளம், பாகிஸ்தான், இலங்கை ஆகிய பகுதிகளில் காணப்படுகிறது. இப்பறவை பொதுவாகக் காடுகளில் காணப்படும்.  

வயது முதிர்ந்த இப்பறவையானது பாடும் பறவை போன்று இதன் உடல் 15 செ. மீ. நீளம் உடையதாக காணப்படுகிறது.
# மலை ரெட்டி


**மலை ரெட்டி**, அல்லது **கொண்டா ரெட்டி** (*Konda Reddis*) என்பவர்கள் தொல்மூத்த பழங்குடியினராவர். இவர்கள் ஆந்திரப் பிரதேசம், ஒடிசா, தமிழ்நாடு மற்றும் தெலங்காணா போன்ற பகுதியில் வாழுகிறார்கள். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்தவர்கள். இவர்கள் தெலுங்கு மொழியைப் பேசுகிறார்கள். இந்து மதத்தைச் சார்ந்த ரெட்டி என்பவர்களுக்கும், இவர்களுக்கும் முற்றிலும் தொடர்பில்லாதவர்களாக உள்ளார்கள்.  

இந்தியாவில் 1991 ஆம் ஆண்டு எடுக்கப்பட்ட மக்கள்தொகை கணக்கெடுப்பின்படி, இவர்கள் 432 மலைப் பகுதிகளில் வாழுவதாக கூறப்படுகிறது.
# அரசு அருங்காட்சியகம், லக்னோ


**அரசு அருங்காட்சியகம், லக்னோ,** இந்தியாவில், உத்திரப்பிரதேச மாநிலத்தின் தலைநகரான லக்னோவில் உள்ளது. இந்த அருங்காட்சியகம் முன்னதாக சட்டர் மன்ஜில் மற்றும் லாய் பராடாரி என்னுமிடங்களிலும் அமைந்திருந்தது. இந்த அருங்காட்சியகம் 1963 ஆம் ஆண்டில் லக்னோ மிருகக்காட்சி சாலையில் (பனராசி பேக்) உள்ள புதிய கட்டிடத்திற்கு மாற்றப்பட்டது.  

## சிறப்பு
ஆரம்ப காலங்களில் அவத் தொடர்பான கலை மற்றும் சமகால பொருட்களின் தொகுப்புகள் காட்சிப்படுத்தப்பட்டிருந்தன. பின்னர், லக்னோவின் அருகிலுள்ள இடங்களிலிருந்தும், குறிப்பாக புத்தர் வளர்ந்த இடங்களிலிருந்தும், நடத்தப்பெற்ற அகழ்வாராய்ச்சியின்போது கண்டுபிடிக்கப்பட்ட பல தொல்பொருட்களைக் கொண்டு விரிவாக்கம் செய்யப்பட்டது. தற்போது, இந்த அருங்காட்சியகத்தில் லக்னோவின் (அவத்) சிற்பம், செம்பு சிலைகள், ஓவியங்கள், இயற்கை வரலாறு போன்ற பல பொருள்களைக் கொண்ட மையமாக மாறியுள்ளது. இந்த அருங்காட்சியகத்தில் ஒரு (கி.மு. 1000) எகிப்திய மம்மி மற்றும் இறந்த உடலை வைக்கக்கூடிய ஒரு மரப்பெட்டியையும் கொண்டுள்ளது. இது ஒரு நான்கு மாடி கட்டிடம் ஆகும்.  

## வரலாறு
இந்த அருங்காட்சியகம் 1863இல் துவங்கப்பட்டட அருங்காட்சியம் என்ற பெருமையையுடையது. இதில் பலவிதமான காட்சிக்கூடங்கள் காணப்படுகின்றன. அவற்றில் இயற்கை வரலாற்றின் பொருள்கள் தொடங்கி கற்காலப்பொருள்கள் வரையிலான பொருள்களைக் காணமுடியும். நான்கு தளங்களைக் கொண்டு அமைந்துள்ள இந்த அருங்காட்சியகத்தில் உள்ள காட்சிக்கூடங்களில் சமணக் கலைக் காட்சிக்கூடம், இந்திய சிற்பக் கலைக்காட்சிக்கூடம், தொல்லியல் காட்சிக்கூடம், நவாப்புகளின் கலை மற்றும் காசுகள் காட்சிக்கூடம்க்கூடம், எகிப்திய காட்சிக்கூடம், இயற்கை வரலாற்றுக் காட்சிக்கூடம், புத்தர் காட்சிக்கூடம் உள்ளிட்ட பல காட்சிக்கூடங்கள் உள்ளன. பள்ளி செல்கின்ற மாணவர்களுக்காகவும், கல்லூரியில் படிக்கின்ற மாணவர்களுக்காகவும் இந்த அருங்காட்சியகம் பல நிகழ்வுகளைத் தொடர்ந்து நடத்தி வருகின்றது. மேலும் பல திரைப்படங்களையும் வெளியிடுகிறது.  

## திறந்திருக்கும் நேரம்
இதன் நிர்வாகம் மாநில அரசால் மேற்கொள்ளப்பட்டு வருகிறது. பலவகைக் காட்சிக்கூடங்களைக் கொண்டுள்ள இந்த அருங்காட்சியகம் ஞாயிறு, செவ்வாய், புதன், வியாழன், வெள்ளி, சனி மற்றும் பொது விடுமுறை நாள்களில் திறந்திருக்கும். இந்த அருங்காட்சியகத்தை காலை 10.30 மணி முதல் மாலை 4.30 மணி வரை பார்வையிட வசதி உள்ளது. இங்கு உள்ளே செல்ல அனுமதிக்கட்டணம் வசூலிக்கப்படுகிறது. அனுமதிக்கட்டணம் இந்தியர்களிடமும், வெளிநாட்டினரிடமும் பெறப்படுகிறது. இந்தியாவைச் சேர்ந்த ஐந்து வயதிற்கு மேற்பட்ட குழந்தைகளுக்கும், பெரியவர்களுக்கும், வெளிநாட்டைச்சேர்ந்தவர்களுக்கும் இக்கட்டணம் பொருந்தும். பள்ளிக்குழந்தைகள் வரும்போது அவர்களிடமிருந்து கட்டணம் எதுவும் வசூலிக்கப்படுவதில்லை.அருங்காட்சியகத்தைச் சுற்றிப் பார்ப்பதற்கு வழிகாட்டிகள் உள்ளனர். அவர்களைப் பயன்படுத்திக்கொள்ளலாம். கேமராவிற்கு தனியாக கட்டணம் வசூலிக்கப்படுகிறது. அருங்காட்சியக இலவசச் சுற்றுலா வசதியும் இங்கு உண்டு. அவ்வசதியானது காலை 11.00 மணி முதல் நடுப்பகல் 12.00 மணி வரையிலும், மதியம் 1.00 மணி முதல் 2.00 மணி வரையிலும், மாலை 3.00 மணி முதல் 4.00 மணி வரையிலும் உள்ளது. தத்தம் வசதிக்கேற்ப பார்வையாளர்கள் இதனைப் பயன்படுத்திக்கொள்ளலாம்.  

## செல்லும் வழி
இந்த அருங்காட்சியகம் நர்ஹி என்னுமிடத்தில் அமைந்துள்ளது. அப்பகுதியானது லக்னோவில் ஹஸ்ரத்கன்ஜ் என்னுமிடத்தில் உள்ளது. மிக அருகில் உள்ள பேருந்து நிலையம் காளிதாஸ் மார்க் பேருந்து நிறுத்தமாகும். அருங்காட்சியகம் சார்பாக் புகைவண்டி நிலையத்திலிருந்து 4.2 கிலோமீட்டர் தொலைவில் அமைந்துள்ளது. மகிழ்வுந்துகளிலும், சிற்றுந்துகளிலும் கட்டண அடிப்படையில் இங்கு செல்லலாம்.
# எஸ். பி. எஸ். அருங்காட்சியகம், ஸ்ரீநகர்

**எஸ்.பி.எஸ். அருங்காட்சியகம்** என்று அழைக்கப்படும் **ஸ்ரீ பிரதாப் சிங் அருங்காட்சியகம்** இந்தியாவின் காஷ்மீரின் ஸ்ரீநகரில் அமைந்துள்ள ஒரு அருங்காட்சியகமாகும். 1898 ஆம் ஆண்டில் நிறுவப்பட்ட இந்த அருங்காட்சியகத்தில் வட இந்தியாவின் பல்வேறு பகுதிகளைச் சேர்ந்த 80,000 க்கும் மேற்பட்ட பொருட்கள் காட்சிப்படுத்தப்பட்டுள்ளன.  

## வரலாறு
1889 ஆம் ஆண்டில் அமர் சிங் மற்றும் எஸ்.எச். கோட்மேரி ஆகிய இருவரும் இந்திய நகரமான ஸ்ரீநகரில் ஒரு தொல்பொருள் அருங்காட்சியகத்தை நிறுவுவதற்கான முன்மொழிவை வகுத்தனர். சிங் காலனித்துவ இந்திய இராணுவத்தில் ஒரு அலுவலராக இருந்தார், கோட்மேரி ஒரு அறிஞராக இருந்தார். இந்த இருவரும் இணைந்து ஜம்மு காஷ்மீரைச் சேர்ந்த பிரதாப் சிங்கிடம்டம் ஒரு திட்டத்தை தயாரித்து அளித்தனர். பிரதாப்சிங் ஸ்ரீநகரின் ஆட்சியாளரும், அமரின் மூத்த சகோதரரும் ஆவார். மகாஜாரா இந்தத் திட்ட முன்மொழிவை ஏற்றுக்கொண்டதோடு, ஒரு அருங்காட்சியகத்தை நிறுவ அனுமதிக்க ஒப்புக்கொண்டார்; இந்தப் புதிய நிறுவனம் ஜம்மு- காஷ்மீர், பால்டிஸ்தான் மற்றும் கில்கிட் ஆகிய பகுதிகளைக் சேர்ந்த கலைப்பொருட்களைக் கொண்டதாக அமையும். இந்த அருங்காட்சியகத்தை ஜீலம் ஆற்றின் அருகே அரசுக்கு சொந்தமான ஒரு கட்டிடத்திற்குள் அமைக்க முடிவு செய்யப்பட்டது  

இந்த அருங்காட்சியகத்தை அமைத்தபோது அதன் அமைப்புப் பணியை பிரித்தானிய தொல்பொருள் ஆராய்ச்சியாளரான ஜான் மார்ஷல் (மற்றும் இந்திய தொல்பொருள் ஆய்வுத் துறையின் எதிர்கால இயக்குநர்) மேற்கொண்டார். அவர் இந்தியாவின் தொல்பொருள் வரலாற்றைப் பாதுகாப்பதில் பணியாற்றியதற்காக புகழ்பெற்றவர் ஆவார்.  

ஆரம்ப காலத்தில் டோஷ்கானாவிலிருந்து பெறப்பட்ட சால்வைகள் மற்றும் போர்க்கருவிகள் காட்சியில் வைக்கப்பட்டிருந்தன. தயா ராம் சாஹ்னி அவர்களால் மேற்கொள்ளப்பட்ட தொல்லியல் துறையின் சீரமைப்பிற்குப் பின்னர் பாண்டெரெந்தன், பரிஹாஸ்போரா மற்றும் அவந்திபுரா போன்ற இடங்களில் மேற்கொள்ளப்பட்ட அகழ்வாரய்ச்சியின் போது கண்டுபிடிக்கப்பட்ட பொருள்கள் அருங்காட்சியகச் சேகரிப்பில் முக்கியமான இடத்தைப் பெறுகின்றன. தொடர்ந்து, அலங்காரப்பொருள்கள் உள்ளிட்ட பல பொருள்கள் தனியார் சேகரிப்பிலிருந்து பெறப்பட்டு காட்சிப்படுத்தப்பட்டன. அதனதன் கால அடிப்படையில் கலைப்பொருள்கள் இங்கு அமைக்கப்பட்டுள்ளன. இவ்வருங்காட்சியகத்தில் நாணயவியல், ஓலைச்சுவடி, நுண் ஓவியங்கள், கருவிகள், பாத்திரங்கள், இசைக்கருவிகள், துணிவகைகள், தோல் பொருள்கள், சிற்பங்கள், பதப்படுத்தப்பட்ட பறவைகள் மற்றும் பிராணிகளின் உடல்கள் உள்ளிட்டவை காணப்படுகின்றன.  

## தற்போதைய நிலை
2017ஆம் ஆண்டில், இந்த அருங்காட்சியகத்திற்கான இரண்டாவது கட்டிடம் கட்டி முடிக்கப்பட்டது. இந்த புதிய கட்டிடம் தீ மற்றும் பூகம்பத்தை எதிர்கொள்ளும் வகையில் கட்டப்பட்டது, மேலும் இந்த அருங்காடசியகத்தில் பிரதாப் சிங் பயன்படுத்திய பிரபலமான பொருள்கள் காட்சிப்படுத்தப்பட்டுள்ளன. 19 ஆம் நூற்றாண்டின் பழமையான கட்டிடம் இன்னும் பயன்பாட்டில் உள்ளது.
# நடாலியா நீதார்ட்

**நடாலி கேத்ரின் நீதார்ட்-வில்சன்** (பிறப்பு: மே 27, 1982) ஒரு கனடிய-அமெரிக்க தொழில்முறை மல்யுத்த வீரர் மற்றும் கட்டுரையாளர் ஆவார், தற்போது உலக மற்போர் மகிழ்கலை நிறுவனத்துடன் **நடால்யா** என்ற மேடைப் பெயரில் ரா நிகழ்ச்சியில் பங்குபெற்றதன் மூலம் இவர் பரவலாக அறியப்படுகிறார்.சுமாக்டவுன் மகளிர் வாகையாளர் பட்டம் மற்றும் பெண்கள் வாகையாளர் பட்டத்தினை தலா ஒரு முறை இவர் பெற்றுள்ளார்.  

உலகின் முதல் மூன்றாம் தலைமுறை பெண் மல்யுத்த வீரர் இவர் ஆவார். இவரின் தாயார் ஹார்ட் மல்யுத்த குடும்பத்தில் அங்கத்துவம் பெற்றுள்ளார். . இவர் தனது மாமாக்கள் ரோஸ் மற்றும் புரூஸ் ஹார்ட் ஆகியோரின் கீழ் *ஹார்ட் குடும்ப டன்ஜியனில்* பயிற்சி பெற்றார். 2000 மற்றும் 2001 ஆம் ஆண்டுகளில் இவர் மெட்ராட்ஸ் விளம்பரத்திற்காக பணியாற்றினார். 2003 ஆம் ஆண்டில் ஸ்டாம்பீட் மல்யுத்தத்தில் அறிமுகமானார். 2004 மற்றும் 2005 ஆம் ஆண்டுகளில், இவர் இங்கிலாந்து மற்றும் ஜப்பான் ஆகிய இரு நாடுகளிலும் வெளிநாட்டில் மல்யுத்தம் செய்தார். ஜூன் 2005 இல், இவர் *ஸ்டாம்பீட்* *மகளிர் பசிபிக் வாகையாளர்* பட்டம் பெற்றார். அக்டோபர் 2006 இல் *சூப்பர் கர்ல்ஸ்* வாகையாளர் பட்டம்வென்றார்.  

ஜனவரி 2007 இல், இவர் உலக மல்யுத்த பொழுதுபோக்கு நிறுவனத்துடன் ஒரு ஒப்பந்தத்தில் கையெழுத்திட்டார் மற்றும் டீப் சவுத் மல்யுத்தம், ஓஹியோ பள்ளத்தாக்கு மல்யுத்தம் மற்றும் புளோரிடா வாகையாளர் மல்யுத்தம் போன்றவற்றில் கலந்துகொண்டார். உலக மர்போர் சங்கத்தில் இருந்தபோது, இவர் தனது உறவினர், ஹாரி ஸ்மித் (அவரது உலக மற்போர் மகிழ்கலை நிறுவனம் பதவிக்காலத்தில் டேவிட் ஹார்ட் ஸ்மித் என்று அழைக்கப்பட்டார்) மற்றும் அவரது கணவர் உலக மற்போர் மகிழ்கலை நிறுவனக் காலத்தில் டைசன் கிட் என அழைக்கப்பட்ட டி.ஜே. வில்சன் ஆகியோரின் பணிகளை நிர்வகித்தார் . ஏப்ரல் 2008 இல் விக்டோரியாவுடன் தன்னை இணைத்துக் கொண்ட இவர் வீரர்களின் முக்கிய பட்டியலில் இடம்பெற்றார்.நவம்பர் 2010 இல், நீதார்ட் உலக மற்போர் மகிழ்கலை நிறுவன பெண்கள் வாகையாளர் பட்டத்தினை வென்றார் . ஜூலை 2013 முதல், மெய்தன்மை தொலைக்காட்சித் தொடரான *டோட்டல் திவாஸின்* முக்கிய நடிகராக நீதார்ட் இடம் பெற்றுள்ளார்.பிறகு ஆகஸ்ட் 2017 இல் நெய்தார்த் ஸ்மேக்டவுனின் பெண்கள் வாகையாளர் பட்டம் பெற்றார். உலக மற்போர் மகிழ்கலை நிறுவன வரலாற்றில் பெண்கள் வாகையாளர் பட்டம் மற்றும் சுமாக்டவுன் மகளிர் வாகையாளர் பட்டம் ஆகிய இரண்டையும் ஒரே நேரத்தில் பெற்ற முதல் பெண் இவர்.  

## ஆரம்பகால வாழ்க்கை
நீதார்ட் மல்யுத்த வீரர் ஜிம் "தி அன்வில்" நீதார்ட் மற்றும் ஸ்டூ ஹார்ட்டின் மகள் எலிசபெத் "எல்லி" ஹார்ட் ஆகியோரின் மகள் ஆவார், நீதார்ட்டை மூன்றாம் தலைமுறை மல்யுத்த வீரர் ஆவார். இவருக்கு இரண்டு சகோதரிகள் உள்ளனர்; இவரது மூத்த சகோதரியான ஜெனிபர், ஒரு நல்ல சமையல்காரர் மற்றும் உணவு வழங்குபவர் ஆவார். கிறிஸ்டன் ("மஃபி" என்ற புனைபெயர்) எனும் ஒரு தங்கை உள்ளார். இவரின் தாய்வழி பாட்டி கிரேக்க வம்சாவளியைச் சேர்ந்தவர். நீதார்ட் தனது தாத்தா ஸ்டு மற்றும் அவரது மாமா பிரட் ஆகியோர் தனது மற்போர் போட்டிகள் மற்றும் வாழ்க்கைக்கு உத்வேகம் அளிப்பதாகக் கூறியுள்ளார். தொழில்முறை மல்யுத்த வீரர்களான ஹாரி ஸ்மித், டெடி, மாட் மற்றும் மைக் ஹார்ட் ஆகியோர் இவரின் உறவினர் ஆவார்.
# இராணி தேவதைமீன்


**இராணி தேவதை மீன்** (queen angel fish) என்பது தேவதை மீன் இனத்தை சேர்ந்த கடல் வாழ் உயிரினம் ஆகும். பொதுவாக மேற்கு அத்திலாந்திக் கடலில் வெப்பமான கடலடிப் பாறைகளின் அருகில் வசிக்கின்றன. நீல தேவதை மீன், தங்க தேவதை மீன், மஞ்சள் தேவதை மீன் என பல வகையான தேவதை மீன்கள் காணப்படுகின்றன. நீல தேவதை மீன்களும் இராணி தேவதை மீன்களும் ஒத்த தோற்றத்தை கொண்டிருந்தாலும் வெவ்வேறு வகையான இனங்களை சேர்ந்தவை.  

## உருவ அமைப்பு
இராணி தேவதை மீன்கள் பவளப் பாறையில் காணப்படும் மீன் வகைகளில் மிகவும் வண்ணமயமானவை. முதிர் பருவத்தை அடைந்த இராணி தேவதை மீனின் உடல் நீல நிறம் சார்ந்த நீல-பச்சை நிறமாகவும் அதன் செதில்கள் மஞ்சள் நிறத்துடனும் காணப்படும். உதடுகள், மார்புச் செட்டைகள் மற்றும் வயிற்றுப் புற செட்டைகள் மஞ்சள் நிறத்திலும், முதுகுப் புறச் செட்டை, குதச் செட்டைகளின் விளிம்புகள் கடும் நீல நிறத்திலும் காணப்படும். இவற்றின் செவுள்முட்கள் நீல நிற அடையாளத்தினை கொண்டிருப்பதாக அறியப்படுகிறது. இவை 15 ஆண்டுகள் வரை வாழும். மேலும் 3.5 பவுன்ட் (ஏறத்தாழ 1.5 கிலோ கிராம்) எடையிலும், 45 செ.மீ (17 அங்குலங்கள்) நீளம் வரையிலும் வளரக் கூடியவை.  

## உணவு முறை
இராணி தேவதை மீன்களின் முதன்மையான உணவு கடற்பஞ்சுகள் ஆகும். இவை டியுனிகேட்கள், நுங்குமீன்கள், பிளாந்தன்கள், பாசிகள் என்பவற்றையும் உட்கொள்கின்றன. மீன் குஞ்சுகள் பெரிய மீன்களில் வாழும் ஒட்டுண்ணிகளை உண்ணும். மீன் தொட்டிகளில் வளர்க்கப்படும் இவ்வின மீன்களுக்கு மாமிச, பாசி வகையான உணவுகளை உண்ணக் கொடுக்கலாம்.  

## வாழிடம்
இராணி தேவதை மீன்கள் பொதுவாக மேற்கு அத்திலாந்திக், புளோரிடா (அமெரிக்கா) மற்றும் மெக்சிகோ வளைகுடா முதல் பிரேசில் வரையிலும், கரீபியன், அண்டில்லஸ், தென் அமெரிக்க கடற்கரை மற்றும் கிழக்கு மத்திய அத்திலாந்திக் பகுதிகளில் 1 - 70 மீற்றர் ஆழத்தில் வாழ்வதாக அறியப்படுகின்றன. பெர்முடா முக்கோண பகுதிகளில் அரிதாக காணப்படுகின்றன. பவளப் பாறைகளிலும், கடலடிப் பாறைகளிலும் வசிக்கின்றன. இவை தனியாக அல்லது பெரும்பாலும் சோடிகளாக காணப்படும்.  

## இனப்பெருக்கம்
முதிர் பருவத்தை அடைந்த மீன்கள் ஆண்டு முழுவதும் சோடிகளாக காணப்படும். இவற்றில் புறச் சூழலுக்கு இன விருத்தியணுக்களை விடுவிப்பதன் மூலம் புறக் கருக்கட்டல் நிகழ்கின்றது. இவை இனப் பெருக்க காலத்தின் போது ஒவ்வொரு மாலையும் 25 முதல் 75 ஆயிரம் முட்டைகள் வீதம் ஏறத்தாழ 10 மில்லியன் முட்டைகளை வெளியிடுவதாக அறியப்படுகின்றது. முட்டைகள் ஒளி ஊடுபுகவிடக் கூடியவை. முட்டையிட்டு 15 - 20 மணி நேரங்களில் குடம்பிகள் வெளிப்படும். குடம்பிகள் பிளாந்தன்களை உணவாக உட்கொள்ளும். 3-4 வாரங்களுக்கு பின் 15-20 மில்லி மீற்றர் நீளம் வரையிலும் வளரக் கூடியவை.  

## மீன் தொட்டிகளில்
இராணி தேவதை மீன்களை முன் அனுபவமற்றவர்கள் மீன் தொட்டிகளில் வளர்ப்பது சிரமமாகும். 150 - 180 கலன்கள் கொள்ளளவு உடைய பெரிய அளவிலான தொட்டிகளிலயே வளர்க்க வேண்டுமென மீன்வள வல்லுனர்கள் பரிந்துரைக்கின்றனர். மேலும் இவை மற்ற தேவதை மீன்களை துன்புறுத்தக் கூடும்.  

## ஒட்டுண்ணிகள்
ஏனைய மீன்களைப் போலவே இராணி தேவதை மீன்களிலும் பல விதமான ஒட்டுண்ணிகள் வாழ்கின்றன. இவற்றின் செவுளில் *மோனோ ஜினியன் மைக்ரோகோடைல்* எனும் ஒட்டுண்ணிகள் காணப்படுகின்றன.
# அப்போட்டாபாத் மாவட்டம்



**அப்போட்டாபாத் மாவட்டம்** (**Abbottabad District**) (}, பாகிஸ்தான் நாட்டின் கைபர் பக்துன்வா மாகாணத்தின் வடகிழக்கில் அமைந்துள்ளது. இம்மாவட்ட நிர்வாகத் தலைமையிட நகரம் அப்போட்டாபாத் ஆகும். இம்மாவட்டம் 1,969 சகிமீ பரப்பளவு கொண்டது.  

## எல்லைகள்
அப்போட்டாபாத் மாவட்டத்தின் வடக்கில் மன்செரா மாவட்டம், கிழக்கில் முசாஃபராபாத் மாவட்டம், மேற்கில் ஹரிபூர் மாவட்டம் மற்றும் தெற்கில் ராவல்பிண்டி மாவட்டம் எல்லைகளாக உள்ளது.  

## வரலாறு

### பெயர்க் காரணம்
பிரித்தானிய இந்தியாவின் வடமேற்கு எல்லைப்புற மாகாணத்தின் ஹசாரா கோட்டத்தின் முதல் ஆணையாளராக பணிபுரிந்த பிரித்தானிய இராணுவ மேஜர் ஜேம்ஸ் அப்போட் நினைவாக இம்மாவட்டத்திற்கு அப்போட்டாபாத் என பெயரிடப்பட்டது. தற்போதைய அப்போட்டாபாத் மாவட்டம், முன்னர் ஹசாரா மாவட்டத்தில் ஒரு வருவாய் வட்டமாக இருந்தது.  

## புவியியல்
இம்மாவட்டத்தின் கிழக்கில் பாயும் ஜீலம் ஆறு, அப்போட்டாபாத் மாவட்டத்தையும், பூஞ்ச் மாவட்டத்தையும், இராவல்பிண்டி மாவட்டத்தையும் பிரிக்கிறது. மலைக்காடுகள் மிக்க இம்மாவட்டத்தில் தோர் மற்றும் ஹர்ரோ ஆறுகள் பாய்கிறது.  

## மக்கள்தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி 2,16,534 குடியிருப்புகள் கொண்ட அப்போட்டாபாத் மாவட்டத்தின் மொத்த மக்கள்தொகை 13,32,912 ஆகும். அதில் 6,77,570 ஆண்கள் ; பெண்கள் 6,55,281 ஆகவும்; மூன்றாம் பாலித்தவர்கள் 61 ஆகவுள்ளனர்.இம்மாவட்டத்தில் இந்துகோ மொழியை 94.58% மக்கள் பேசுகின்றனர்.  

## மாவட்ட நிர்வாகம்

அப்போட்டாபாத் மாவட்ட்டம் அப்போட்டாபாத் மற்றும் ஹவேலியன் என இரண்டு வருவாய் வட்டங்களும் இமமாவட்டத்தில் நவன்செர் நகராட்சியும், 51 ஒன்றியக் குழுக்களும் உள்ளது. மேலும் இம்மாவட்டத்தில் ஹவேலான் இராணுவப் பாசறையும் உள்ளது.  

## அரசியல்
கைபர் பக்துன்வா மாகாண சட்டமன்றத்திற்கு இம்மாவட்டத்திலிருந்து 4 உறுப்பினர்கள் தேர்ந்தெடுக்கப்படுகின்றனர்.  
## இதனையும் காண்க
- கைபர் பக்துன்வா மாகாணம்
- ஒன்றியக் குழுக்கள்
- கைபர் பக்துன்வா மாவட்டப் பட்டியல்
# தர்மராஜ் சேரலாதன்


**தர்மராஜ் சேரலாதன்** (*Dharmaraj Cheralathan*, பிறப்பு: ஏப்ரல் 21, 1975) ஒரு இந்திய கபடி வீரர், 2019 ஆம் ஆண்டின் விவோ புரோ கபடி லீக்கில் அரியானா ஸ்டீலர்ஸ் அணி சார்பாக விளையாடுகிறார். 2016இல் நடந்த கபடி உலகக் கோப்பையில் தங்கம் வென்ற இந்திய கபடி அணியில் உறுப்பினராக இருந்தார். “அண்ணா” என்ற புனைபெயர் கொண்ட சேரலாதன், சீசன் 4இல் பாட்னா பைரேட்ஸ் அணியில், புரோ கபடி லீக்கில் கலந்து கொண்டார். மேலும் விவோ புரோ கபடி வரலாற்றில் அதிக முறை எதிரணி வீரர்களை பிடித்த வீரர்களில் ஒருவராகத் திகழ்ந்தார். அவர் வலது மற்றும் இடது மூலையில் இருந்து விளையாடும் திறன் கொண்டவராக அறியப்படுகிறார். சேரலாதன் இரண்டு தசாப்தங்களுக்கும் மேலாக விளையாடிய அனுபவம் உள்ளது.  

## ஆரம்ப கால வாழ்க்கை
சேரலாதன், தமிழ்நாட்டில் உள்ள ஒரு விவசாய குடும்பத்தில் பிறந்தவர் ஆவார். இவரது சொந்த ஊர் தஞ்சாவூர் மாவட்டம், திருக்காட்டுப்பள்ளி அருகில் உள்ள திருச்சினம்பூண்டி ஆகும். இவரின் தந்தை தர்மராஜ் சோழகர், தாய் ராஜலட்சுமி ஆவார்கள், ஒரு சகோதரனும், இரண்டு சகோதரிகளும் உள்ளனர். அவரது சகோதரரும் விவசாயத்தினையே, முதனமைத் தொழிலாக செய்து வருகிறார். இவரும் தனது குடும்பத்தினரும் தங்களின் பெரும்பாலான நாட்களை வயல்களில் வேலை செய்து கழித்தனர். சேரலாதனின் சகோதரர் டி. கோபுவும் புரோ கபடி லீக்கில் விளையாடியுள்ளார் மற்றும் சீசன் 6இல் தமிழ் தலைவாஸ் அணியின் களத் தடுப்பு வீரராக இருந்தார்.  

## கபடி தொழில்
**புரோ கபடி தொழில்**  

#### பருவம் 1
தொடக்க பருவத்தில் பெங்களூரு புல்ஸ் அணிக்காக விளையாடிய சேரலாதன் 39 நிறுமக் கைப்பற்று புள்ளிகளையும் 13 தடுப்பு புள்ளிகளையும் பெற்றார். இவரின் தடுப்பு புள்ளிகளின் சராசரி 56.52% விகிதமாக இருந்தது  

#### பருவம் 2
42 தடுப்பு புள்ளிகளுடன், இரண்டாவது பருவத்தில் பெங்களூரு புல்ஸ் பாதுகாப்புக்கு சேரலதன் தலைமை தாங்கினார். அவர் 19 கைப்பற்று புள்ளிகளுடன் தாக்குதலில் பங்களித்தார்.
# ஒன்றியக் குழு (பாக்கித்தான்)


**ஒன்றியக் குழு** அல்லது **கிராமக் குழு** (**Union Council** or **Village Council**), இவ்வமைப்பு தமிழ்நாட்டின் கிராம ஊராட்சி போன்றதே. இது பாகிஸ்தானின் நிர்வாகத்தின் 5 அடுக்கு கொண்ட அமைப்பின் அடிநிலையில் உள்ள ஒரு நிர்வாக அமைப்பாகும். ஒன்றியக் குழு தலைவர் மற்றும் துணைத் தலைவர் உள்ளிட்ட 11 உறுப்பினர்களைக் கொண்ட அமைப்பாகும். ஒன்றியக் குழுவின் அன்றாடப் பணிகளை மேற்கொள்ள ஒரு செயலாளரை அரசின் சார்பாக நியமிக்கப்படுவர்.  

## ஒன்றியக் குழுவின் அமைப்பு
ஒன்றியக் குழுக்களை கிராமிய ஒன்றியக் குழுவாகவும், நகர்ப்புற ஒன்றியக் குழுவாகவும் பிரிக்கப்பட்டுள்ளது.  
ஒன்றியக் குழுவின் தலைவர் (நசீம்), துணைத் தலைவர் (நயீப் நசீம்) மற்றும் 6 பொது உறுப்பினர்களை நேரடித் தேர்தல் மூலமும், 2 பெண் உறுப்பினர்கள், கிராமப்புறம் எனில் 1 விவசாயம் செய்யும் உறுப்பினரையும், (நகர்புறம் எனில் 1 தொழிலாளர் பிரிவு உறுப்பினரையும்), இளைஞர் சார்பாக 1 உறுப்பினர், மற்றும் இசுலாமியர் அல்லோதர் சார்பாக 1 உறுப்பினரும் நியமிக்கப்படுவார்.  

## ஒன்றியக் குழுவின் நிதி ஆதாரங்கள்
1. தொழில் வரி வசூலித்தல்
1. சந்தைகளில் கால்நடைகள் விற்பனை வரி வசூலித்தல்
1. சந்தை வரி வசூலித்தல்
1. பிறப்பு, இறப்பு, திருமணச் சான்றிதழ்கள் வழங்குதல் மற்றும் அதன் மீதான கட்டணத்தை வசூலித்தல்.

## பாகிஸ்தானின் நிர்வாக அடுக்குகள்
1. பாகிஸ்தான் நடுவண் அரசு
1. பாகிஸ்தான் மாகாணங்கள்
1. மாவட்டங்கள்
1. வருவாய் வட்டங்கள்
1. ஒன்றியக் குழுக்கள்